pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล- "ทิพานัน" โชว์ผลงาน “พล.อ.ประยุทธ์” พัฒนาภาคอีสาน  ไม่เกินมี.ค.66 โครงการพัฒนาสนามบินขอนแก่นแล้วเสร็จ   ขยายการขนส่ง เชื่อมโยงระหว่างประเทศ ช่วยยกระดับคุณภาพชีวิตประชาชน
วันศุกร์ที่ 3 กุมภาพันธ์ 2566
03/02/2566
"ทิพานัน" โชว์ผลงาน “พล.อ.ประยุทธ์” พัฒนาภาคอีสาน  ไม่เกินมี.ค.66 โครงการพัฒนาสนามบินขอนแก่นแล้วเสร็จ   ขยายการขนส่ง เชื่อมโยงระหว่างประเทศ ช่วยยกระดับคุณภาพชีวิตประชาชน
"ทิพานัน" โชว์ผลงาน “พล.อ.ประยุทธ์” พัฒนาภาคอีสาน  ไม่เกินมี.ค.66 โครงการพัฒนาสนามบินขอนแก่นแล้วเสร็จ   ขยายการขนส่ง เชื่อมโยงระหว่างประเทศ ช่วยยกระดับคุณภาพชีวิตประชาชน
วันที่ 3 กุมภาพันธ์ 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งเพิ่มขีดความสามารถท่าอากาศยานทั่วประเทศ เพื่อรองรับการเดินทางและขนส่งทั้งในและระหว่างประเทศเพิ่มขึ้น สามารถรองรับการเดินทางเชื่อมโยงกับประเทศอื่น ๆ ในภูมิภาคได้อย่างมีประสิทธิภาพ เพื่อให้ประเทศไทย เป็นศูนย์กลางการบินแห่งการท่องเที่ยวและการขนส่งลําดับต้น ๆ ทั้งนี้คณะรัฐมนตรีเมื่อวันที่ 10 ตุลาคม 2560 ได้มีมติอนุมัติโครงการก่อสร้างอาคารที่พักผู้โดยสารท่าอากาศยานขอนแก่น มูลค่าโครงการก่อสร้าง 2,004,900,000 บาท
น.ส.ทิพานัน กล่าวว่า สําหรับโครงการก่อสร้างอาคารที่พักผู้โดยสารท่าอากาศยานขอนแก่น เป็นเป็นส่วนหนึ่งของแผนยุทธศาสตร์การพัฒนาโครงสร้างพื้นฐานด้านคมนาคมขนส่งของไทยในระยะ 8 ปี ซึ่งประกอบด้วย งานก่อสร้างอาคารจอดรถยนต์หลังใหม่ และปรับปรุงอาคารจอดรถยนต์หลังเดิม งานก่อสร้างอาคารที่พักผู้โดยสารหลังใหม่ และปรับปรุงอาคารที่พักผู้โดยสารหลังเดิม จากเดิมมีเนื้อที่ขนาด 16,500 ตารางเมตร เป็น 44,500 ตารางเมตร รองรับผู้โดยสารได้ 1,000 คน ต่อชั่วโมง เป็น 2,000 คนต่อชั่วโมง หรือ 5 ล้านคนต่อปี อาคารจอดรถยนต์เดิม 5 ชั้น ปรับปรุงเป็น 7 ชั้น เดิมรองรับการจอดรถยนต์ได้ 450 คัน เป็น 1,160 คัน ซึ่งมีความคืบหน้าอย่างต่อเนื่องเกินกว่า 88% แล้ว โดยคาดว่าจะแล้วเสร็จทั้งโครงการและเชื่อมต่อทั้ง 2 อาคารภายในเดือนมีนาคม 2566 ซึ่งการพัฒนานี้ก็เพื่อความมั่นคงทางเศรษฐกิจและสังคม ด้วยการมีโครงสร้างพื้นฐานที่ดี เสริมสร้างความปลอดภัยในการเดินทางและการขนส่ง และเชื่อมโยงโครงข่ายกับประเทศเพื่อนบ้าน
“พล.อ.ประยุทธ์ได้ติดตามความคืบหน้าอย่างใกล้ชิด และเน้นย้ําให้การดําเนินการเป็นไปตามแผนงาน และมาตรการสนับสนุนต่างๆเพื่อให้มีความพร้อมในระดับมาตรฐานเมื่อเปิดให้บริการ ที่สําคัฐคือความปลอดภัยของพี่น้องประชาชน เมื่อโครงการแล้วเสร็จ นอกจากจะช่วยกระตุ้นเศรษฐกิจ ดึงดูดนักลงทุนและนักท่องเที่ยว จะช่วยยกระดับคุณภาพชีวิตของประชาชนในภูมิภาค”น.ส.ทิพานัน กล่าว
รัฐบาลไทย-ข่าวทำเนียบรัฐบาล-​ไทย - ญี่ปุ่น เฮ! ครบรอบ 40 ปี “โครงการฝึกงานผู้นำเยาวชนเกษตรไทย” พร้อมเดินหน้ายกระดับความร่วมมือภาคการเกษตร
วันศุกร์ที่ 3 กุมภาพันธ์ 2566
​ไทย - ญี่ปุ่น เฮ! ครบรอบ 40 ปี “โครงการฝึกงานผู้นําเยาวชนเกษตรไทย” พร้อมเดินหน้ายกระดับความร่วมมือภาคการเกษตร
​ไทย - ญี่ปุ่น เฮ! ครบรอบ 40 ปี “โครงการฝึกงานผู้นําเยาวชนเกษตรไทย” พร้อมเดินหน้ายกระดับความร่วมมือภาคการเกษตร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมพิธีลงนามบันทึกความเข้าใจระหว่างสภาแลกเปลี่ยนการเกษตรแห่งประเทศญี่ปุ่น กับกระทรวงเกษตรและสหกรณ์แห่งประเทศไทย ว่าด้วยโครงการฝึกงานผู้นําเยาวชนเกษตรไทยในญี่ปุ่น โดยมีนายเรียวจิ ซากาโมโตะ (Mr. RYOJI SAKAMOTO, Executive Director of JAEC) ผู้แทนสภาแลกเปลี่ยนการเกษตรแห่งประเทศญี่ปุ่น ร่วมลงนาม พร้อมด้วยนายเรียวซุเกะ โอกาวะ (Mr. RYOSUKE OGAWA, Ministry of Agriculture, Forestry and Fisheries หรือ MAFF) ปลัดกระทรวงเกษตร ป่าไม้ และประมงญี่ปุ่น นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้แทนหน่วยงานในสังกัดที่เกี่ยวข้อง ร่วมเป็นสักขีพยาน ณ โรงแรมรามาการ์เด้น กรุงเทพฯ ว่า ประเทศไทยและญี่ปุ่นมีความสัมพันธ์กันมาอย่างยาวนาน โดยในปีนี้ครบรอบ 136 ปี ของความสัมพันธ์ทางการทูต รวมถึงความร่วมมือด้านการฝึกงานผู้นําเยาวชนเกษตรไทยในประเทศญี่ปุ่น ซึ่งได้ดําเนินการมาตั้งแต่ปี 2526 จึงถือว่าเป็นความร่วมมือระหว่างไทย-ญี่ปุ่น อย่างยาวนานกว่า 40 ปี และมีผู้ผ่านการฝึกงานมาแล้วกว่า 662 คน
โดยกระทรวงเกษตรและสหกรณ์ ได้ดําเนินโครงการฝึกงานผู้นําเยาวชนเกษตรไทยในประเทศญี่ปุ่น เพื่อเปิดโอกาสให้เยาวชนเกษตรของไทยได้ไปเรียนรู้ในลักษณะการฝึกงานในฟาร์ม (On the Job Training) กับครอบครัวเกษตรกรญี่ปุ่นเป็นระยะเวลา 11 เดือน ซึ่งเป็นการเสริมสร้างความรู้และประสบการณ์ด้านการทําการเกษตรในมิติต่าง ๆ อาทิ การจัดการฟาร์ม การบริหารจัดการธุรกิจเกษตร การปฏิบัติทางการเกษตรที่ดี การทําการตลาด และการปรับใช้เทคโนโลยีและนวัตกรรมด้านการเกษตรอย่างเหมาะสม ตลอดจนการส่งเสริมความเข้าใจอันดี และแลกเปลี่ยนวัฒนธรรมระหว่างเกษตรกรญี่ปุ่นกับเยาวชนเกษตรไทย เพื่อนํามาประยุกต์และพัฒนาการดําเนินอาชีพเกษตรกรของตนในอนาคต รวมทั้งการเป็น Young Smart Farmer ในการถ่ายทอดองค์ความรู้และแนวทางการปฏิบัติใหม่ ๆ ที่ถูกต้องให้แก่เกษตรกรรายอื่น ๆ อย่างกว้างขวางในลักษณะภาคีเครือข่าย ซึ่งจะเป็นประโยชน์ต่อการพัฒนาภาคการเกษตรของประเทศไทยโดยรวม
“ขอขอบคุณ ทาง JAEC ครอบครัวเกษตรกรชาวญี่ปุ่น และ MAFF เป็นอย่างสูงที่มอบโอกาสและสนับสนุนผู้นําเยาวชนเกษตรไทยอย่างต่อเนื่องเพื่อเป็นกําลังสําคัญในการพัฒนาภาคการเกษตรของประเทศไทย สําหรับการหารือในวันนี้จะช่วยเสริมสร้างความสัมพันธ์และความร่วมมืออันดีระหว่างทั้งสองฝ่าย ตลอดจนส่งเสริมความร่วมมือด้านการเกษตรระหว่างไทยกับญี่ปุ่นให้แน่นแฟ้นยิ่งขึ้นต่อไป” ปลัดเกษตรฯ กล่าว
ในโอกาสนี้ ปลัดเกษตรฯ ได้เป็นประธานเปิดโครงการสัมมนาเชิงปฏิบัติการ เรื่อง การติดตามและประเมินผลความสําเร็จของโครงการฝึกงานผู้นําเยาวชนเกษตรไทยในประเทศญี่ปุ่น ประจําปี 2566 และการกระจายสินค้าและโลจิสติกส์สินค้าผัก” โดยมีผู้เข้าร่วมสัมมนาฯ ทั้งฝ่ายไทยและญี่ปุ่น รวมกว่า 50 คน
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม
วันศุกร์ที่ 3 กุมภาพันธ์ 2566
รองปลัดกระทรวงเกษตรและสหกรณ์เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม
รองปลัดกระทรวงเกษตรและสหกรณ์เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม
วันศุกร์ที่ 3 กุมภาพันธ์ 2566 ปลัดกระทรวงเกษตรและสหกรณ์ มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เข้าร่วมคณะนายกรัฐมนตรีลงพื้นที่ตรวจราชการ ณ จังหวัดสมุทรสงคราม โดยมี พลเอก ประยุทธ์ จันทร์โอชา นายกรัฐมนตรี เป็นหัวหน้าคณะ พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย, นายธนกร วังบุญคงชนะ รัฐมนตรีประจําสํานักนายกรัฐมนตรี, นายพีระพันธุ์ สาลีรัฐวิภาค เลขาธิการนายกรัฐมนตรี, นายอนุชา บูรพชัยศรี รองเลขาธิการนายกรัฐมนตรีฝ่ายการเมืองและโฆษกประจําสํานักนายกรัฐมนตรี,พล.ต.อภิรักษ์ พรมมาฤทธิ์ ผู้บัญชาการทณฑลทหารบกที่16, นายสมคิด จันทมฤก รองปลัดกระทรวงมหาดไทย, นายพิเชฐ คุณาธรรมรักษ์ อธิบดีกรมการขนส่งทางราง และคณะเจ้าหน้าที่จากหน่วยงานที่เกี่ยวข้อง เข้าร่วมลงพื้นที่ตรวจราชการฯ
การลงพื้นที่ตรวจราชการดังกล่าวมีวัตถุประสงค์เพื่อตรวจติดตามแนวทางการพัฒนาเศรษฐกิจฐานรากและการพัฒนาชุมชนอย่างยั่งยืน ซึ่งประกอบด้วย โครงการพัฒนาโครงข่ายระบบรถไฟเชื่อมต่อสมุทรสงคราม โครงการก่อสร้างระบบระบายน้ําหลักและระบบป้องกันน้ําท่วม และการตรวจเยี่ยมวิถีเศรษฐกิจชุมชน นอกจากนี้ นายกรัฐมนตรีและคณะ ได้ร่วมพบปะพี่น้องประชาชนเพื่อหารือแนวทางการส่งเสริมเศรษฐกิจสร้างมูลค่าและการยกระดับรายได้ของประชาชนชาวสมุทรสงครามให้มีความเป็
รัฐบาลไทย-ข่าวทำเนียบรัฐบาล-กรมเจ้าท่า ตรวจเข้ม เรือโดยสารท่องเที่ยวในแม่น้ำเจ้าพระยา
วันศุกร์ที่ 3 กุมภาพันธ์ 2566
กรมเจ้าท่า ตรวจเข้ม เรือโดยสารท่องเที่ยวในแม่น้ําเจ้าพระยา
...
กรมเจ้าท่า ตรวจเข้ม เรือโดยสารท่องเที่ยวในแม่น้ําเจ้าพระยา
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ ดูแลความปลอดภัยทางน้ําทั้งในส่วนกลางและภูมิภาคทั่วประเทศ
เมื่อวันที่ 2 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ลงพื้นที่ตรวจสอบเรือทัวร์นําเที่ยวที่จอดบริเวณหน้าวัดระฆังโฆสิตาราม และโรงเรียนสตรีวัดระฆัง ที่ส่งผลกระทบทางเสียงต่อทางวัด ชุมชน และโรงเรียนสตรีวัดระฆัง จากการตรวจสอบเบื้องต้น พบว่าเป็นกลุ่มเรือทัวร์นําเที่ยวในแม่น้ําเจ้าพระยาและคลองต่างๆ โดยมาจอดรอรับนักท่องเที่ยวที่บริเวณท่าช้าง ตําแหน่งจอดเรือหน้าวัดระฆังโฆสิตารามและหน้าโรงเรียนฯ มีการปักเสาด้านละ 2 ชุด แบ่งเป็นด้านหน้าโรงเรียนชุดละ 1 ต้น ด้านวัดชุดละ 2 ต้น โดยไม่ปรากฏเจ้าของหรือผู้รับอนุญาตจากกรมเจ้าท่า จึงได้สั่งการให้หัวหน้ากลุ่มตรวจการเดินเรือดําเนินการตามอํานาจหน้าที่ รวมถึงการรื้อถอนเสาออกจากบริเวณดังกล่าว เพื่อไม่ให้กีดขวางลําน้ํา พร้อมควบคุมกํากับการเดินเรือมิให้เรือมาจอดและสร้างผลกระทบทางเสียงต่อทางวัด โรงเรียน และชุมชนใกล้เคียง
ทั้งนี้ กลุ่มตรวจการเดินเรือได้ตรวจสอบกลุ่มเรือที่เข้ามาจอดบริเวณพื้นที่ดังกล่าว ทราบจากนายท้ายว่าเสาเหล็กผูกจอดเรือบริเวณหน้าโรงเรียน และหน้าวัด มีมานานหลายปีชาวเรือใช้เป็นจุดจอดพักชั่วคราวรอรับผู้โดยสาร/นักท่องเที่ยวที่ท่าช้าง โดย กรมเจ้าท่า ได้ขอความร่วมมือไม่ให้มาจอดบริเวณดังกล่าว และให้นําเรือไปจอดตามท่าเทียบเรือที่ปลอดภัย พร้อมกําชับเรื่องการใช้เสียงรบกวน
พร้อมกันนี้ กลุ่มตรวจการเดินเรือ ได้ดําเนินการปิดหมายทั้ง 2 จุด ให้ทําการรื้อถอนตามกฎหมายภายใน 30 วัน หากเลยระยะเวลา และยังไม่ปรากฏเจ้าของหรือผู้ครอบครอง จะทําการการรื้อถอนตามขั้นตอนทางกฎหมายต่อไป พร้อมออกตรวจตราบริเวณพื้นที่หน้าวัด และชุมชนโดยรอบตามข้อสั่งการของรักษาการอธิบดีกรมเจ้าท่าต่อไป
รัฐบาลไทย-ข่าวทำเนียบรัฐบาล-สธ.ออกข้อบังคับปรับเพิ่มค่าตอบแทน OT และเวรบ่ายดึกบุคลากร เจ้าหน้าที่มีผลบังคับใช้ทันที
วันศุกร์ที่ 3 กุมภาพันธ์ 2566
สธ.ออกข้อบังคับปรับเพิ่มค่าตอบแทน OT และเวรบ่ายดึกบุคลากร เจ้าหน้าที่มีผลบังคับใช้ทันที
รองปลัดกระทรวงสาธารณสุข ลงนามข้อบังคับและหลักเกณฑ์ วิธีการ และเงื่อนไขการจ่ายเงินค่าตอบแทนนอกเวลาเพิ่มขึ้นร้อยละ 8  และค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 แล้ว หลังกระทรวงการคลังเห็นชอบ มีผลบังคับใช้ทันที
รองปลัดกระทรวงสาธารณสุข ลงนามข้อบังคับและหลักเกณฑ์ วิธีการ และเงื่อนไขการจ่ายเงินค่าตอบแทนนอกเวลาเพิ่มขึ้นร้อยละ 8 และค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 แล้ว หลังกระทรวงการคลังเห็นชอบ มีผลบังคับใช้ทันที
วันนี้ (3 กุมภาพันธ์ 2566) นพ.ทวีศิลป์ วิษณุโยธิน รองปลัดกระทรวงสาธารณสุข กล่าวว่า หลังจากกระทรวงการคลังทําหนังสือตอบกลับมายังกระทรวงสาธารณสุข เมื่อวันที่ 2 กุมภาพันธ์ 2566 โดยเห็นชอบตามที่กระทรวงสาธารณสุขเสนอในการปรับปรุงหลักเกณฑ์ วิธีการ และเงื่อนไขการจ่ายเงินค่าตอบแทนฯ ฉบับที่ 5 โดยเพิ่มค่าตอบแทนทุกวิชาชีพในการปฏิบัติงานลักษณะเป็นเวรหรือเป็นผลัด (OT) ขึ้น ร้อยละ 8 และเพิ่มค่าตอบแทนผลัดบ่ายหรือผลัดดึก ที่เสมือนเป็นการปฏิบัติราชการในเวลาราชการปกติขึ้น ร้อยละ 50 และปรับเพิ่มรายการตําแหน่ง, วิชาชีพและสายงาน ที่ให้ได้รับค่าตอบแทน รวมทั้งกระทรวงการคลังได้เห็นชอบหลักเกณฑ์ค่าตอบแทนฉบับที่ 2, 10, 11 และ 12 ในอัตราเดิม และขอให้กระทรวงสาธารณสุขออกข้อบังคับ หลักเกณฑ์ วิธีการและเงื่อนไขการจ่ายเงินบํารุงในลักษณะค่าตอบแทนสําหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข ให้สอดคล้องกับอัตราค่าตอบแทนที่กระทรวงการคลังเห็นชอบต่อไป
นพ.ทวีศิลป์กล่าวต่อว่า ล่าสุด กระทรวงสาธารณสุข ได้ลงนามออกข้อบังคับ หลักเกณฑ์ วิธีการและเงื่อนไขการจ่ายเงินบํารุงในลักษณะค่าตอบแทนสําหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุขแล้ว โดยค่าตอบแทนนอกเวลาที่เพิ่มขึ้นร้อยละ 8 และร้อยละ 50 ดังกล่าว จะมีผลบังคับใช้ทันที ซึ่งกระทรวงสาธารณสุขได้เร่งดําเนินการดังกล่าว เพื่อเป็นขวัญกําลังใจให้แก่บุคลากรทางการแพทย์และสาธารณสุขต่อไป
************************ 3 กุมภาพันธ์ 2566
รัฐบาลไทย-ข่าวทำเนียบรัฐบาล-ปลัดฯ ณัฐพล วางศิลาฤกษ์โรงงานผลิตพลาสติกชีวภาพ รองรับวัตถุดิบการเกษตร สร้างเม็ดเงินกระจายสู่ภาคกลางตอนบน
วันพฤหัสบดีที่ 2 กุมภาพันธ์ 2566
02/02/2566
ปลัดฯ ณัฐพล วางศิลาฤกษ์โรงงานผลิตพลาสติกชีวภาพ รองรับวัตถุดิบการเกษตร สร้างเม็ดเงินกระจายสู่ภาคกลางตอนบน
ปลัดฯ ณัฐพล วางศิลาฤกษ์โรงงานผลิตพลาสติกชีวภาพ รองรับวัตถุดิบการเกษตร สร้างเม็ดเงินกระจายสู่ภาคกลางตอนบน
จังหวัดนครสวรรค์ เมื่อวันที่ 1 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีวางศิลาฤกษ์ บริษัท เนเชอร์เวิร์คส์ เอเชีย แปซิฟิก จํากัด ณ โครงการนครสวรรค์ไบโอคอมเพล็กซ์ ตําบลหนองโพ อําเภอตาคลี จังหวัดนครสวรรค์ โดยมีนายชยันต์ ศิริมาศ ผู้ว่าราชการจังหวัดนครสวรรค์ นายจุลพงษ์ ทวีศรี อธิบดีกรมโรงงานอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม รักษาราชการแทนเลขาธิการสํานักงานคณะกรรมการอ้อยและน้ําตาลทราย ดร.คงกระพัน อินทรแจ้ง ประธานเจ้าหน้าที่บริหารและกรรมการผู้จัดการใหญ่ GC Ms.Colleen May, President Cargill Bioindustry Mr. Richard Altice President and CEO Nartureworks และนายปรีชา อรรถวิภัชน์ ประธานกรรมการ KTIS ร่วมเปิดงาน
โอกาสนี้ ปลัดกระทรวงอุตสาหกรรม ได้กล่าวแสดงความยินดีกับทางบริษัท Natureworks สําหรับการลงทุนก่อสร้างโรงงานผลิตพลาสติกชีวภาพโพลิแลกติกแอซิด (Polylactic Acid หรือ PLA) แห่งที่ 2 ในพื้นที่นครสวรรค์ไบโอคอมเพล็กซ์ ซึ่งก่อให้เกิดการต่อยอดและสร้างมูลค่าเพิ่มให้กับวัตถุดิบทางการเกษตรของประเทศไทยโดยเฉพาะอย่างยิ่งอุตสาหกรรมอ้อยและน้ําตาล นับว่าเป็นการจ้างงานและกระจายรายได้ไปสู่ภูมิภาค สอดรับกับการขยายตัวของตลาดพลาสติกชีวภาพที่มีแนวโน้มเติบโตขึ้นตามความต้องการของผู้บริโภค ที่หันมาใช้พลาสติกย่อยสลายได้และเป็นมิตรกับสิ่งแวดล้อม นอกจากนี้ยังสอดคล้องกับกลยุทธ์ Bioeconomy และ BCG model ของประเทศ โดยคาดว่าจะก่อสร้างแล้วเสร็จได้ตามแผนที่ได้วางไว้ ทําให้ประเทศไทยเป็นฐานการผลิตพลาสติกชีวภาพสามารถส่งออกไปต่างประเทศ สร้างเม็ดเงินกลับมายังประเทศได้ในอนาคต”
โครงการนครสวรรค์ไบโอคอมเพล็กซ์ ดําเนินโครงการเป็น 2 ระยะ คือ โครงการระยะที่ 1 มูลค่าการลงทุน 7,500 ล้านบาท เพื่อก่อสร้างโรงหีบอ้อย กําลังการผลิต 24,000 ตันต่อวัน โรงงานเอทานอล กําลังการผลิต 600,000 ลิตรต่อวัน (หรือประมาณ 186 ล้านลิตรต่อปี) และโรงงานไฟฟ้าจากเชื้อเพลิงชีวมวลและไอน้ําความดันสูง กําลังการผลิตติดตั้งไฟฟ้า 85 เมกะวัตต์ และไอน้ํา 475 ตันต่อชั่วโมง ซึ่งขณะนี้อยู่ระหว่างการทดลองการเดินเครื่องจักร และคาดว่าจะสามารถดําเนินการผลิตเชิงพาณิชย์ได้ภายในปี 2566
สําหรับโครงการระยะที่ 2 มูลค่าการลงทุน 21,430 ล้านบาท โดยร่วมทุนกับบริษัท Natureworks LLC เพื่อผลิต Lactic Acid ซึ่งนําไปใช้เป็นวัตถุดิบในการผลิตพลาสติกชีวภาพชนิด PLA ที่กําลังการผลิต 75,000 ตันต่อปี และเพื่อพัฒนาระบบผลิตไอน้ํา ผลิตน้ําอุตสาหกรรม และระบบบําบัดน้ําเสียให้กับโครงการของบริษัท เนเชอร์เวิร์คส์ เอเชีย แปซิฟิก จํากัด คาดว่าจะสามารถดําเนินการผลิตเชิงพาณิชย์ได้ภายในปี 2567
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมส่งเสริมการใช้พลังงานหมุนเวียนเพื่อสิ่งแวดล้อม ยินดีโรงไฟฟ้าพลังน้ำท้ายเขื่อนผาจุก จ.อุตรดิตถ์ เปิดใช้งาน สนับสนุนโรงไฟฟ้าคาร์บอนต่ำ
วันศุกร์ที่ 3 กุมภาพันธ์ 2566
03/02/2566
โฆษกรัฐบาลเผย นายกฯ พร้อมส่งเสริมการใช้พลังงานหมุนเวียนเพื่อสิ่งแวดล้อม ยินดีโรงไฟฟ้าพลังน้ําท้ายเขื่อนผาจุก จ.อุตรดิตถ์ เปิดใช้งาน สนับสนุนโรงไฟฟ้าคาร์บอนต่ํา
โฆษกรัฐบาลเผย นายกฯ พร้อมส่งเสริมการใช้พลังงานหมุนเวียนเพื่อสิ่งแวดล้อม ยินดีโรงไฟฟ้าพลังน้ําท้ายเขื่อนผาจุก จ.อุตรดิตถ์ เปิดใช้งาน สนับสนุนโรงไฟฟ้าคาร์บอนต่ํา ควบคู่การบริหารจัดการทรัพยากรน้ําและพื้นที่ให้เกิดประโยชน์สูงสุด
วันที่ 3 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมส่งเสริมการใช้พลังงานหมุนเวียนเป็นแนวทางในการสร้างสังคมคาร์บอนต่ําตามโมเดลเศรษฐกิจ BCG ที่รัฐบาลได้เน้นย้ําและให้ความสําคัญ ซึ่งการสร้างโรงไฟฟ้าพลังน้ําท้ายเขื่อนถือเป็นอีกปัจจัยสนับสนุนพื้นฐานการใช้ทรัพยากรที่มีอยู่เดิมให้เกิดประโยชน์สูงสุด สร้างความยั่งยืน และเป็นมิตรต่อสิ่งแวดล้อม
โดยล่าสุด การไฟฟ้าฝ่ายผลิตแห่งประเทศไทย (กฟผ.) ได้เปิดโรงไฟฟ้าพลังน้ําเขื่อนผาจุก อําเภอเมือง จังหวัดอุตรดิตถ์ ซึ่งนับเป็นโรงไฟฟ้าพลังน้ําท้ายเขื่อนแห่งที่ 10 ของประเทศ
โฆษกประจําสํานักนายกรัฐมนตรีกล่าวว่า โรงไฟฟ้าพลังน้ําท้ายเขื่อน เป็นการบูรณาการการทํางานร่วมกันของ กฟผ. และกรมชลประทาน กระทรวงเกษตรและสหกรณ์ ภายใต้โครงการพัฒนาโรงไฟฟ้าพลังน้ําท้ายเขื่อนชลประทาน ซึ่งปัจจุบันมีจํานวนทั้งสิ้น 3 ระยะ โดยเป็นการก่อสร้างโรงไฟฟ้าพลังน้ํา ณ บริเวณท้ายเขื่อนของกรมชลประทานที่มีอยู่แล้ว และใช้การระบายน้ําเพื่อสร้างพลังน้ําในการผลิตกระแสไฟฟ้า ก่อนระบายลงสู่ท้ายน้ําเพื่อใช้ประโยชน์หมุนเวียนต่อไป จึงไม่มีผลกระทบต่อสิ่งแวดล้อมและชุมชนรอบโรงไฟฟ้า
ทั้งนี้ โรงไฟฟ้าพลังน้ําเขื่อนผาจุก เป็นระยะที่ 3 ของโครงการฯ และถือเป็นโรงไฟฟ้าพลังน้ําท้ายเขื่อนแห่งที่ 10 ของประเทศ มีขนาดกําลังผลิตไฟฟ้ารวม 14 เมกะวัตต์ จํานวน 2 เครื่อง (เครื่องละ 7 เมกะวัตต์) เดินเครื่องจ่ายไฟฟ้าเชิงพาณิชย์ ตั้งแต่วันที่ 30 กันยายน 2565 ที่ผ่านมา ผลิตพลังงานไฟฟ้าได้ปีละประมาณ 91.26 ล้านกิโลวัตต์/ชั่วโมง สามารถลดปริมาณการปล่อยคาร์บอนไดออกไซด์ได้ประมาณ 45,000 ตัน/ปี เป็นการสร้างความมั่นคงให้กับระบบไฟฟ้าทั้งในเขตอําเภอและพื้นที่ใกล้เคียง ซึ่งประชาชนในพื้นที่ยังคงได้รับน้ําเพื่อการชลประทานในปริมาณเท่าเดิมและยังสามารถหมุนเวียนใช้ในภาคการเกษตรได้อีกด้วย
“นายกรัฐมนตรีเน้นย้ําถึงการใช้พลังงานหมุนเวียน พลังงานสะอาด เป็นแนวทางสําคัญตามโมเดลเศรษฐกิจ BCG ซึ่งโรงไฟฟ้าพลังน้ําท้ายเขื่อนสะท้อนผลสําเร็จที่เป็นรูปธรรม และเป็นความร่วมมือกันระหว่างหน่วยงานที่เกี่ยวข้อง สอดคล้องกับนโยบายของรัฐบาลเพื่อประโยชน์สูงสุดต่อประชาชน โดยจะช่วยสร้างความมั่นคงทางพลังงานให้แก่พื้นที่ พร้อมเป็นแหล่งท่องเที่ยว แหล่งเรียนรู้ด้านการใช้พลังงานหมุนเวียนและทรัพยากรน้ําให้เกิดประสิทธิภาพสูงสุด รวมทั้งยังสามารถเป็นต้นแบบโรงไฟฟ้าคาร์บอนต่ําต่อยอดไปยังโครงการอื่น ๆ ในอนาคตได้อีกด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-​สำนักงานการบินพลเรือน อนุญาตให้ใช้ผู้โดยสารเครื่องบินใช้เอกสารอิเล็กทรอนิกส์เเสดงตัวตน สำหรับเที่ยวบินภายในประเทศได้ โดยแสดงผ่านแอปพลิเคชันที่ออกโดยหน่วยงานรัฐเท่านั้น
วันศุกร์ที่ 3 กุมภาพันธ์ 2566
03/02/2566
​สํานักงานการบินพลเรือน อนุญาตให้ใช้ผู้โดยสารเครื่องบินใช้เอกสารอิเล็กทรอนิกส์เเสดงตัวตน สําหรับเที่ยวบินภายในประเทศได้ โดยแสดงผ่านแอปพลิเคชันที่ออกโดยหน่วยงานรัฐเท่านั้น
​สํานักงานการบินพลเรือน อนุญาตให้ใช้ผู้โดยสารเครื่องบินใช้เอกสารอิเล็กทรอนิกส์เเสดงตัวตน สําหรับเที่ยวบินภายในประเทศได้ โดยแสดงผ่านแอปพลิเคชันที่ออกโดยหน่วยงานรัฐเท่านั้น ไม่สามารถใช้ภาพถ่าย หรือ การ Capture
วันที่ 3 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กรมการปกครองได้เปิดให้ประชาชนสามารถใช้บัตรประชาชนดิจิทัลผ่านแอปพลิเคชัน D.DOPA อย่างเต็มรูปแบบแล้ว โดยประชาชนสามารถดาวน์โหลดแอปพลิเคชันและเลือกลงทะเบียนได้ด้วยตนเองโดยไม่ต้องไปลงทะเบียนกับเจ้าหน้าที่ ณ ที่ว่าการอําเภอหรือเขตนั้น ขณะนี้หลายหน่วยงานได้อนุญาติให้สามารถใช้บัตรประชาชนดิจิทัลเพื่อติดต่อทําธุรกรรมต่างๆ ได้ เช่นกรมสรรพกรที่ได้มีการเชื่อมโยงแอปพลิเคชัน D.DOPA กับเว็บไซต์กรมสรรพากร เพื่อเป็นช่องทางยื่นแบบแสดงรายการภาษีเงินได้ ภ.ง.ด. 90/91/94 ได้
ทางด้านการคมนาคมขนส่งปัจจุบัน สํานักงานการบินพลเรือนแห่งประเทศไทย (กพท.) ได้มีการอนุญาตให้ประชาชนที่โดยสารเครื่องบิน สามารถแสดงเอกสารอิเล็กทรอนิกส์รวมถึงบัตรประชาชนดิจิทัลผ่านแอปพลิเคชัน D.DOPA เพื่อยืนยันผ่านจุดตรวจค้น และเป็นเอกสารประกอบกับบัตรผ่านขึ้นเครื่อง(Boarding Pass) ก่อนขึ้นเครื่องได้ด้วย
น.ส.ไตรศุลี กล่าวว่า เกณฑ์ของ กพท. ปัจจุบันกําหนดว่า ในการตรวจสอบและยืนยันตัวบุคคลที่จะเข้าเขตหวงห้ามพื้นที่ควบคุม หรือ เขตการบินของสนามบิน ผู้โดยสารขาออกเที่ยวบินภายในประเทศสามารถแสดงเอกสารเพื่อแสดงตนก่อนผ่านจุดตรวจค้นได้ 2 รูปแบบ คือ 1. เอกสารระบุตัวตนฉบับจริงที่ออกโดยหน่วยงานของรัฐ ซึ่งเเสดงรูปของผู้ถือบัตรเเละเลขบัตรประจําตัวประชาชน หรือ 2. เอกสารระบุตัวตนในรูปแบบอิเล็กทรอนิกส์ ซึ่งเเสดงผ่านแอปพลิเคชันที่ออกโดยหน่วยงานของรัฐ เช่น D.DOPA ซึ่งออกโดยกรมการปกครอง กระทรวงมหาดไทย และ DLT QR Licence ซึ่งเป็นแอปพลิเคชันแสดงใบขับขี่ดิจิทัล ออกโดยกรมการขนส่งทางบก กระทรวงคมนาคม
ทั้งนี้ ผู้โดยสารสามารถใช้เอกสารระบุตัวตนในรูปแบบอิเล็กทรอนิกส์ ซึ่งเเสดงผ่านแอปพลิเคชันที่ออกโดย หน่วยงานของรัฐดังกล่าว เป็นเอกสารยืนยันตัวตนพร้อม Boarding pass เพื่อขึ้นอากาศยานได้
อย่างไรก็ตาม เพื่อป้องกันบุคคลที่ไม่ได้รับอนุญาตเข้าเขตหวงห้าม พื้นที่ควบคุม หรือเขตการบิน กพท. ไม่อนุญาตให้ใช้ภาพถ่าย หรือ การ Capture ภาพของเอกสารระบุตัวตนตัวจริงหรือภาพถ่ายไฟล์ PDF ในการเเสดงตนได้ เนื่องจากไม่สามารถตรวจสอบแหล่งที่มาของข้อมูลได้ ไม่มีความน่าเชื่อถือเพียงพอ อีกทั้งยังง่ายต่อการปลอมแปลง
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โครงการพัฒนาหลักสูตร Moral Community Towards Sustainable Developm
วันศุกร์ที่ 3 กุมภาพันธ์ 2566
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โครงการพัฒนาหลักสูตร Moral Community Towards Sustainable Developm
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum
ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum
เมื่อเร็วๆ นี้ ดร.ยุพา ทวีวัฒนะกิจบวร ปลัดกระทรวงวัฒนธรรม ร่วมพิธีเปิดและรับฟังปาฐกถาพิเศษ โดย ดร.สุเมธ ตันติเวชกุล เลขาธิการมูลนิธิชัยพัฒนา ในโครงการพัฒนาหลักสูตร Moral Community Towards Sustainable Development Forum โดยมี ดร.จงรัก วัชรินทร์รัตน์ อธิการบดีมหาวิทยาลัยเกษตรศาสตร์ รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) ผู้บริหาร ผู้ทรงคุณวุฒิ และผู้ที่สนใจเข้าร่วม ณ สํานักบริการคอมพิวเตอร์
มหาวิทยาลัยเกษตรศาสตร์ บางเขน
รัฐบาลไทย-ข่าวทำเนียบรัฐบาล-ดีอีเอส ร่วมหารือ หัวหิน สมาร์ทซิตี้
วันศุกร์ที่ 3 กุมภาพันธ์ 2566
ดีอีเอส ร่วมหารือ หัวหิน สมาร์ทซิตี้
ดีอีเอส ร่วมหารือ หัวหิน สมาร์ทซิตี้
3 ก.พ. 2566 - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศ.พิเศษวิศิษฏ์ วิศิษฏ์สรอรรถ ปลัดกระทรวงฯ ดร. เวทางค์ พ่วงทรัพย์ รองปลัดกระทรวงฯ และคณะผู้บริหารหน่วยงานในสังกัด ประชุมหารือร่วมกับ นายเสถียร เจริญเหรียญ ผู้ว่าราชการจังหวัด นายนพพร วุฒิกุล นายกเทศมนตรีเทศบาลหัวหิน และทุกภาคส่วนที่เกี่ยวข้องในการเตรียมความพร้อมการพัฒนาหัวหินสู่เมืองอัจฉริยะ Smart City Hua Hin ในความรับผิดชอบของสํานักงานส่งเสริมเศรษฐกิจดิจิทัล (ดีป้า) หวังช่วยยกระดับคุณภาพชีวิตประชาชนในพื้นที่อย่างทั่วถึง เท่าเทียม พร้อมรองรับนักท่องเที่ยว ทั้งชาวไทยและชาวต่างชาติ
นอกจากนี้ ยังได้เยี่ยมชมศูนย์ CCTV และห้องควบคุม เพื่อติดตามการดําเนินงานด้านการส่งเสริมการประยุกต์ใช้เทคโนโลยีดิจิทัลเพื่อบริหารจัดการพื้นที่ ตรวจสอบเมืองให้มีประสิทธิภาพและเหมาะสมต่อการอยู่อาศัย สร้างคุณภาพชีวิตที่ดี ปลอดภัย ไร้อาชญากรรม ณ เทศบาลเมืองหัวหิน จังหวัดประจวบคีรีขันธ์
________________
รัฐบาลไทย-ข่าวทำเนียบรัฐบาล-"กห.พร้อมสนับสนุน การดำเนินการของภาครัฐเรื่องการป้องกันฝุ่น pm 2.5 และหมอกควัน"
วันศุกร์ที่ 3 กุมภาพันธ์ 2566
"กห.พร้อมสนับสนุน การดําเนินการของภาครัฐเรื่องการป้องกันฝุ่น pm 2.5 และหมอกควัน"
...
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’ พบปะแรงงานภาคอิสระ พัฒนาศักยภาพแกนนำเครือข่ายประกันสังคม เข้าสู่ระบบความคุ้มครอง
วันศุกร์ที่ 3 กุมภาพันธ์ 2566
03/02/2566
รมว.สุชาติ ส่ง ‘ที่ปรึกษา’ พบปะแรงงานภาคอิสระ พัฒนาศักยภาพแกนนําเครือข่ายประกันสังคม เข้าสู่ระบบความคุ้มครอง
รมว.สุชาติ ส่ง ‘ที่ปรึกษา’ พบปะแรงงานภาคอิสระ พัฒนาศักยภาพแกนนําเครือข่ายประกันสังคม เข้าสู่ระบบความคุ้มครอง
วันที3กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการพัฒนาศักยภาพแกนนําเครือข่ายประกันสังคมโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและแกนนําเครือข่ายประกันสังคมในพื้นที่ร่วมต้อนรับณห้องนพรัตน์ชั้น2โรงแรมรอยัลไดมอนตําบลไร่ส้มอําเภอเมืองจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการสร้างหลักประกันทางสังคมที่ครอบคลุมและเหมาะสมกับแรงงานทุกช่วงวัยทุกเพศรวมถึงแรงงานภาคอิสระให้มีหลักประกันความคุ้มครองทางสังคมโดยเฉพาะอย่างยิ่งประชากรกลุ่มด้อยโอกาสและกลุ่มเปราะบางทางสังคมจํานวนมากที่ยังไม่ได้รับการคุ้มครองซึ่งเป็นสาเหตุหนึ่งในการนําไปสู่ความเหลื่อมล้ําทางสังคมเพื่อให้สอดคล้องตามนโยบายรัฐบาล“ไม่ทิ้งใครไว้ข้างหลัง”จึงเป็นภารกิจของกระทรวงแรงงานที่ต้องส่งเสริมและผลักดันให้กลุ่มแรงงานนอกระบบเข้าถึงหลักประกันความมั่นคงในชีวิตเช่นเดียวกับแรงงานที่อยู่ในระบบประกันสังคม
นางธิวัลรัตน์กล่าวต่อว่าการสร้างแกนนําเครือข่ายและพัฒนาแกนนําเครือข่ายให้มีประสิทธิภาพถือว่าเป็นบทบาทสําคัญในการขับเคลื่อนให้แรงงานภาคอิสระที่ยังไม่ได้เข้าสู่ระบบความคุ้มครองประกันสังคมได้เข้าสู่ระบบความคุ้มครองประกันสังคมเพิ่มมากขึ้นรวมทั้งยังเป็นการบูรณาการให้หน่วยงานภาคส่วนต่างๆเข้ามามีส่วนร่วมในการขับเคลื่อนภารกิจดังกล่าวการจัดอบรมโครงการพัฒนาศักยภาพแกนนําเครือข่ายประกันสังคมในครั้งนี้ที่จัดขึ้นโดยสํานักงานประกันสังคมจังหวัดเพชรบุรีจึงเป็นโอกาสดีที่ทุกท่านได้แลกเปลี่ยนความคิดเห็นตลอดจนมีส่วนร่วมขับเคลื่อนการพัฒนาคุณภาพชีวิตของประชาชนในพื้นที่ให้มีชีวิตความเป็นอยู่ที่ดีขึ้นตามนโยบายของรัฐบาล
+++++++++++++++++++
กองเผยแพร่และประชาสัมพันธ์
3กุมภาพันธ์2566
รัฐบาลไทย-ข่าวทำเนียบรัฐบาล-คลังเตือนภัยระวังมิจฉาชีพแอบอ้างการรับสิทธิโครงการลงทะเบียนเพื่อสวัสดิการแห่งรัฐ
วันศุกร์ที่ 3 กุมภาพันธ์ 2566
03/02/2566
คลังเตือนภัยระวังมิจฉาชีพแอบอ้างการรับสิทธิโครงการลงทะเบียนเพื่อสวัสดิการแห่งรัฐ
ปัจจุบันมีมิจฉาชีพแอบอ้างเป็นเจ้าหน้าที่กระทรวงการคลังหลอกลวงให้ประชาชนหลงเชื่อว่าเป็นผู้ได้รับสิทธิตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 และให้ทําธุรกรรมในลักษณะต่าง ๆ ตามคําแนะนําของมิจฉาชีพ
นายพรชัย ฐีระเวช ผู้อํานวยการสํานักเศรษฐกิจการคลัง ในฐานะโฆษกกระทรวงการคลัง เปิดเผยว่า ปัจจุบันมีมิจฉาชีพแอบอ้างเป็นเจ้าหน้าที่กระทรวงการคลังหลอกลวงให้ประชาชนหลงเชื่อว่าเป็นผู้ได้รับสิทธิตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 และให้ทําธุรกรรมในลักษณะต่าง ๆ ตามคําแนะนําของมิจฉาชีพ
กระทรวงการคลัง ขอย้ําว่า ขณะนี้โครงการฯ ปี 2565 ยังไม่ได้มีการประกาศรายชื่อประชาชนผู้ได้รับสิทธิ เนื่องจากข้อมูลตามโครงการมีจํานวนมากต้องมีการตรวจสอบคุณสมบัติจากหน่วยตรวจสอบสิทธิหลายหน่วยงานเพื่อให้มีความถูกต้อง ครบถ้วน สมบูรณ์ ซึ่งจะเร่งดําเนินการให้แล้วเสร็จและประกาศให้ประชาชนทราบโดยเร็วต่อไป ซึ่งกระทรวงการคลังไม่มีนโยบายให้เจ้าหน้าที่โทรศัพท์ไปแจ้งผลการตรวจสอบสิทธิให้แก่ประชาชนรับทราบ และ/หรือแนะนําให้มีการดําเนินธุรกรรมใด ๆ จึงขอให้ประชาชนอย่าหลงเชื่อและดําเนินการธุรกรรมใด ๆ ตามคําหลอกลวงของมิจฉาชีพ
อย่างไรก็ดี สําหรับประชาชนผู้ตกเป็นเหยื่อมิจฉาชีพ สามารถร้องทุกข์หรือแจ้งเบาะแสได้ที่สถานีตํารวจในท้องที่ของท่าน หรือสํานักงานตํารวจแห่งชาติ และติดตามข้อมูลข่าวสารได้ในช่องทางต่าง ๆ ของกระทรวงการคลัง ได้ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 เวลา 08.30 – 17.30 น. เว้นวันหยุดราชการ
สํานักงานปลัดกระทรวงการคลัง โทร. 094 858 9794 (เวลา 08.30 – 16.30 น. เว้นวันหยุดราชการ)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08 5842 7102 , 08 5842 7103, 08 5842 7104 ,08 5842 7105, 08 5842 7106, 08 5842 7107 (เวลา 08.30 – 16.30 น. เว้นวันหยุดราชการ)
ศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 (เวลา 08.30 – 17.30 น. เว้นวันหยุดราชการ)
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ตรวจสอบเรือ WAN HAI 272 กรณีโดนกันบริเวณ​ร่องน้ำแม่น้ำเจ้าพระยา จ.สมุทร​ปราการ​ ก่อนทำการกู้เรือที่ติดตื้นให้แล้วเสร็จภายใน 10 วัน
วันศุกร์ที่ 3 กุมภาพันธ์ 2566
กรมเจ้าท่า ลงพื้นที่ตรวจสอบเรือ WAN HAI 272 กรณีโดนกันบริเวณ​ร่องน้ําแม่น้ําเจ้าพระยา จ.สมุทร​ปราการ​ ก่อนทําการกู้เรือที่ติดตื้นให้แล้วเสร็จภายใน 10 วัน
...
กรมเจ้าท่า ลงพื้นที่ตรวจสอบเรือ WAN HAI 272 กรณีโดนกันบริเวณ​ร่องน้ําแม่น้ําเจ้าพระยา จ.สมุทร​ปราการ​ ก่อนทําการกู้เรือที่ติดตื้นให้แล้วเสร็จภายใน 10 วัน
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความปลอดภัยทางน้ําทั้งในส่วนกลางและภูมิภาคทั่วประเทศ
จากเหตุการณ์เมื่อวันที่ 28 มกราคม 2566 ที่ผ่านมา เรือ WAN HAI 272 ประเภทเรือบรรทุกสินค้าตู้คอนเทนเนอร์สัญชาติสิงคโปร์ โดนกับเรือชื่อ SANTA LOUKIA ประเภทเรือบรรทุกสินค้าตู้คอนเทนเนอร์ สัญชาติ MALTA บริเวณระหว่างทุ่นหมายเลข 9 กับทุ่นหมายเลข 11 ร่องน้ําแม่น้ําเจ้าพระยา​ จ.สมุทร​ปราการ​ ซึ่งขณะเกิดเหตุเป็นช่วงกระแสน้ําขึ้นไหลเชี่ยว จึงทําให้เรือโดนกัน โดยเรือ WAN HAI 272 เดินทางมาจากท่าเทียบเรือของการท่าเรือเเห่งประเทศไทย เพื่อเดินทางไปยังท่าเทียบเรือแหลมฉบัง จังหวัดชลบุรี และเรือชื่อ SANTA LOUKIA เดินทางมาจากท่าเทียบเรือแหลมฉบัง จังหวัดชลบุรี เพื่อเดินทางไปยังท่าเทียบเรือของการท่าเรือเเห่งประเทศไทย จากเหตุการณ์โดนกันไม่มีผู้บาดเจ็บหรือเสียชีวิตและไม่พบคราบน้ํามัน ซึ่ง​อยู่​ระหว่างสอบสวน​สาเหตุ​การเกิดอุบัติเหตุ​ในครั้งนี้นั้น
วันที่ 2 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า ในฐานะที่มีอํานาจหน้าที่ในการควบคุมกํากับการขนส่งทางน้ําในราชอาณาจักรไทยเพื่อแก้ไขปัญหาเรือเกยตื้นภายใต้กฎหมายการเดินเรือในน่านน้ําไทย ผู้กํากับดูแลการนําร่องในน่านน้ําไทย และดูแลความปลอดภัยในการเดินเรือขนส่งสินค้า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า(ด้านปลอดภัย) นายพิทักษ์ วัฒนพงษ์วิศาล ผู้อํานวยการสํานักความปลอดภัยและสิ่งแวดล้อมทางน้ํา และ เรือเอกภัทรชัย ไทยสยาม ผู้อํานวยการสํานักนําร่อง พร้อมด้วยนายฉัตรชัย เวชสาร ผู้อํานวยการสํานักงานเจ้าท่าภูมิภาคสาขาสมุทรปราการ ผู้แทนเรือ WAN HAI 272 ผู้แทนประกันภัย P&I Club​ และบริษัท AZ จํากัด ลงพื้นที่ติดตาม ตรวจสอบแผนการกู้เรือ WAN HAI 272 ที่ติดตื้น โดยรองอธิบดีกรมเจ้าท่า​ ได้สั่งการให้ ตั้งคณะทํางานกู้เรือในครั้งนี้โดยเร่งด่วน พร้อมให้บริษัท​ที่กู้เรือ รวมไปถึงเจ้าของเรือ รายงานการดําเนินการกู้เรือให้ทราบ จนกว่าการกู้เรือจะแล้วเสร็จ
สําหรับแผนการกู้เรือในครั้งนี้ รองอธิบดีกรมเจ้าท่า เปิดเผยว่าได้หารือร่วมกับนายเรือ ตัวแทนเจ้าของเรือ รับฟังสรุปสถานการณ์และสถานะของเรือปัจจุบัน จากนั้นได้แจ้งให้นายเรือและตัวแทนเจ้าของเรือ รับทราบวัตถุประสงค์ของการลงพื้นที่ในครั้งนี้ พร้อมชี้แจงขั้นตอนและแผนการปฏิบัติวิธีการในการเคลื่อนย้ายเรือให้ออกจากจุดที่เรือติดตื้นโดยเร็วและด้วยความปลอดภัย โดยกําหนดระยะเวลาเคลื่อนย้ายเรือให้แล้วเสร็จภายใน 10 วัน ทั้งนี้ กรณีเรือ WAN HAI 272 เกยตื้นไม่กีดขวางหรือเป็นอุปสรรคต่อการเดินเรือในบริเวณดังกล่าวและยังไม่ส่งผลกระทบต่อสิ่งแวดล้อมทางน้ํา โดยหากประชาชนท่านใดพบเห็นเหตุการณ์ความไม่ปลอดภัยทางน้ํา และได้รับความเดือดร้อน โทร.สายด่วนอธิบดี กรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร “SAR Services and National SAR Plan รุ่นที่ 1”
วันศุกร์ที่ 3 กุมภาพันธ์ 2566
สถาบันการบินพลเรือน จัดพิธีมอบประกาศนียบัตรหลักสูตร “SAR Services and National SAR Plan รุ่นที่ 1”
...
สถาบันการบินพลเรือน จัดพิธีมอบประกาศนียบัตรหลักสูตร “SAR Services and National SAR Plan รุ่นที่ 1”
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรให้แก่ผู้เข้าฝึกอบรม พร้อมด้วยผู้บริหารและคณาจารย์กองวิชาบริหารการบิน ร่วมเป็นเกียรติในพิธี เมื่อวันที่ 3 กุมภาพันธ์ 2566 ณ สบพ. กรุงเทพฯ
สําหรับหลักสูตรดังกล่าว ดําเนินการฝึกอบรมระหว่างวันที่ 23 มกราคม - 3 กุมภาพันธ์ 2566 โดยมีผู้เข้ารับการฝึกอบรมทั้งหมด 15 คน ประกอบด้วย 1) กรมป้องกันและบรรเทาสาธารณภัย กระทรวงมหาดไทย จํานวน 5 คน 2) กองทัพอากาศ จํานวน 3 คน 3) สถานีวิทยุชายฝั่งกรุงเทพ (Bangkok Rdio) จํานวน 1 คน 4) หน่วยงานทางด้านการแพทย์ จํานวน 5 คน และ 5) สถาบันการบินพลเรือน จํานวน 1 คน
โดยมีวัตถุประสงค์การฝึกอบรม คือ
1) เพื่อให้ผู้เข้ารับการฝึกอบรมหน่วยงานในระบบการค้นหาและช่วยเหลือากาศยานและเรือที่ประสบภัยมีความรู้เกี่ยวกับการบริการการค้นหาและช่วยเหลืออากาศยานและเรือที่ประสบภัย ตามมาตรฐานสากล
2) เพื่อให้ผู้เข้าอบรมสามารถวิเคราะห์ช่องว่างมาตรฐานการค้นหาและช่วยเหลืออากาศยานประสบภัยระหว่างมาตรฐานตามที่สํานักงานการบินพลเรือนไทยกําหนดและแผนการค้นหาและช่วยเหลืออากาศยานประสบภัยแห่งชาติ พ.ศ. 2564 ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกฯ กล่าวปราศรัยเนื่องในวันทหารผ่านศึก 3 กุมภาพันธ์ 2566 ยกย่องเชิดชูเกียรติ วีรกรรมอันยิ่งใหญ่ของทหารผ่านศึก ที่ร่วมแรงร่วมใจปกป้องเอกราช-อธิปไตยของชาติ
วันศุกร์ที่ 3 กุมภาพันธ์ 2566
03/02/2566
นายกฯ กล่าวปราศรัยเนื่องในวันทหารผ่านศึก 3 กุมภาพันธ์ 2566 ยกย่องเชิดชูเกียรติ วีรกรรมอันยิ่งใหญ่ของทหารผ่านศึก ที่ร่วมแรงร่วมใจปกป้องเอกราช-อธิปไตยของชาติ
นายกฯ กล่าวปราศรัยเนื่องในวันทหารผ่านศึก 3 กุมภาพันธ์ 2566 ยกย่องเชิดชูเกียรติ วีรกรรมอันยิ่งใหญ่ของทหารผ่านศึก ที่ร่วมแรงร่วมใจปกป้องเอกราช-อธิปไตยของชาติ ด้วยความกล้าหาญและเสียสละ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (3 กุมภาพันธ์ 2566) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก กล่าวคําปราศรัยเนื่องในวันทหารผ่านศึก วันที่ 3 กุมภาพันธ์ 2566 ดังนี้
พี่น้องทหารผ่านศึก และครอบครัวทหารผ่านศึก ที่รักทุกท่าน เนื่องในโอกาสที่วันทหารผ่านศึก ได้เวียนมาบรรจบครบรอบอีกวาระหนึ่ง ในวันที่ 3 กุมภาพันธ์ ศกนี้ ในฐานะนายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก ขอส่งความระลึกถึงและความปรารถนาดีมายังพี่น้องทหารผ่านศึก ครอบครัวทหารผ่านศึก ทหารนอกประจําการ รวมทั้งผู้ที่กําลังปฏิบัติหน้าที่ในการปกป้องอธิปไตยและรักษาความมั่นคงของชาติในทุกพื้นที่ทั่วประเทศ
พี่น้องทหารผ่านศึกที่รักทุกท่าน ในอดีตที่ผ่านมา ท่านทั้งหลายได้ร่วมแรงร่วมใจกันปกป้อง      เอกราชและอธิปไตยของชาติ ด้วยความกล้าหาญและเสียสละ จนทําให้ประเทศไทยของเราคงความเป็นไทมาได้จนถึงทุกวันนี้ ซึ่งนับเป็นวีรกรรมอันยิ่งใหญ่ที่สมควรได้รับการยกย่องและเชิดชูเกียรติเป็นอย่างยิ่ง
ในปี พ.ศ. 2565 ที่ผ่านมา องค์การสงเคราะห์ทหารผ่านศึก ได้มีการปรับเพิ่มวงเงินสงเคราะห์ให้สอดคล้องกับภาวะเศรษฐกิจและค่าครองชีพที่สูงขึ้น รวมทั้งพัฒนาระบบงานสงเคราะห์ในหลายด้าน โดยการนําเทคโนโลยีสารสนเทศมาใช้ในการให้บริการ เพื่อเป็นการยกระดับฐานะความเป็นอยู่ของทหารผ่านศึกและครอบครัวให้มีคุณภาพชีวิตที่ดีขึ้นและสามารถดํารงชีพอยู่ในสังคมอย่างมีความสุข
ขอให้ท่านทั้งหลายมีกําลังใจอันเข้มแข็งในการประพฤติปฏิบัติตนเป็นพลเมืองที่ดี มีความขยันหมั่นเพียรในการประกอบอาชีพ มีความสมัครสมานสามัคคี และยึดมั่นในสถาบันชาติ ศาสนา พระมหากษัตริย์ เพื่อสร้างความเข้มแข็ง ความเจริญก้าวหน้าให้กับประเทศชาติของเราตลอดไป
ในโอกาสวันทหารผ่านศึก ขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก พลานุภาพแห่งองค์พระสยามเทวาธิราช อีกทั้งเดชะพระบารมีแห่งพระบาทสมเด็จพระเจ้าอยู่หัว                และสมเด็จพระนางเจ้าฯ พระบรมราชินี ได้โปรดดลบันดาลประทานพรให้พี่น้องทหารผ่านศึก ครอบครัวทหารผ่านศึก ทหารนอกประจําการ ตลอดจนผู้ที่กําลังปฏิบัติหน้าที่ในการป้องกันประเทศอยู่ในขณะนี้ จงประสบแต่ความสุขความเจริญ มีสุขภาพพลานามัยที่แข็งแรงสมบูรณ์ เป็นกําลังที่เข้มแข็งเพื่อปกป้องเอกราชและอธิปไตยของชาติ ให้มั่นคงถาวรสืบไป
รัฐบาลไทย-ข่าวทำเนียบรัฐบาล-กรมทางหลวงชนบทซ่อมฟื้นฟูถนนสาย กพ.4034 จังหวัดกำแพงเพชร เนื่องมาจากเหตุภัยพิบัติ
วันศุกร์ที่ 3 กุมภาพันธ์ 2566
กรมทางหลวงชนบทซ่อมฟื้นฟูถนนสาย กพ.4034 จังหวัดกําแพงเพชร เนื่องมาจากเหตุภัยพิบัติ
ให้ประชาชนเดินทางสัญจรได้อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) ดําเนินโครงการซ่อมแซมถนนทางหลวงชนบทสาย กพ.4034 แยก ทล.1072 - บ้านแปลงสี่ อําเภอปางศิลาทองและคลองลาน จังหวัดกําแพงเพชร เนื่องจากในช่วงที่ผ่านมาถนนเกิดการกัดเซาะของคันทางจากเหตุภัยพิบัติ ส่งผลให้ประชาชนได้รับความเดือดร้อนในการเดินทางสัญจร ทั้งนี้ เพื่อฟื้นฟูถนนทางหลวงชนบทและอํานวยความสะดวกปลอดภัยในการใช้เส้นทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ตลอดจนป้องกันการเกิดเหตุซ้ําซ้อนในระยะยาว ทช. ได้ดําเนินการก่อสร้างผิวทางคอนกรีตเสริมเหล็ก หนา 0.20 เมตร ผิวทางกว้าง 6 เมตร ไหล่ทางกว้างข้างละ 1.5 เมตร พร้อมติดตั้งเครื่องหมายจราจรและอุปกรณ์อํานวยความปลอดภัย รวมถึงระบบไฟฟ้าและแสงสว่าง โดยดําเนินการ 2 ช่วง แบ่งเป็น ช่วงที่ 1 กม. ที่ 0+000 - 0+400 และช่วงที่ 2 กม. ที่ 4+400 - 5+490 รวมระยะทาง 1.490 กิโลเมตร ปัจจุบันได้เปิดการจราจรให้กับประชาชนใช้สัญจรไป - มา เรียบร้อยแล้ว
รัฐบาลไทย-ข่าวทำเนียบรัฐบาล-๓ กุมภาพันธ์ "วันทหารผ่านศึก"
วันศุกร์ที่ 3 กุมภาพันธ์ 2566
๓ กุมภาพันธ์ "วันทหารผ่านศึก"
...
รัฐบาลไทย-ข่าวทำเนียบรัฐบาล-​กระทรวงกลาโหม โดย กองทัพบก ทำความสะอาด ฉีด ล้างถนน ลดฝุ่น PM 2.5
วันศุกร์ที่ 3 กุมภาพันธ์ 2566
​กระทรวงกลาโหม โดย กองทัพบก ทําความสะอาด ฉีด ล้างถนน ลดฝุ่น PM 2.5
...
กองทัพบกเพื่อประชาชน โดย ศบภ.ส.พัน.21 ทภ.1 จัดกําลังพลลงพื้นที่บริเวณถนนพหลโยธิน เขตบางเขน กทม. ตั้งแต่ซอยพหลโยธิน 46 จนถึง วงเวียนบางเขน โดยการทําความสะอาดฉีดน้ําล้างถนนลดฝุ่นละอองและล้างสิ่งปนเปื้อนบริเวณผิวจราจร ทางเท้า และพื้นผิวสาธารณะ เพื่อบรรเทาปัญหาฝุ่นละอองขนาดเล็ก PM 2.5 เกินมาตรฐาน
รัฐบาลไทย-ข่าวทำเนียบรัฐบาล-กรมทางหลวงชนบท ป้องกันฝุ่นละออง PM 2.5 ลดปัญหามลภาวะทางอากาศ เพื่อสุขภาพที่ดีของประชาชน
วันศุกร์ที่ 3 กุมภาพันธ์ 2566
กรมทางหลวงชนบท ป้องกันฝุ่นละออง PM 2.5 ลดปัญหามลภาวะทางอากาศ เพื่อสุขภาพที่ดีของประชาชน
คุมเข้มการตรวจวัดค่าไอเสียจากเครื่องจักรและยานพาหนะของหน่วยงานในสังกัดทั่วประเทศ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักเครื่องกลและสื่อสาร ดําเนินการตามมาตรการป้องกันและลดมลพิษในอากาศจากควันไอเสีย เพื่อแก้ไขปัญหาฝุ่นละอองขนาดเล็ก (PM 2.5) ที่อาจจะส่งผลต่อการดําเนินชีวิตของประชาชน โดย ทช. ได้เข้าร่วมโครงการตรวจสอบมลพิษทางอากาศและเสียงรถราชการของกรมการขนส่งทางบก (ขบ.) ซึ่ง ขบ. ได้จัดส่งเจ้าหน้าที่พร้อมเครื่องมือตรวจวัดควันไอเสีย ตรวจวัดเครื่องความดังของเสียงเครื่องจักรกลและยานพาหนะของ ทช. ในเขตกรุงเทพฯ และปริมณฑลอย่างต่อเนื่อง สําหรับในพื้นที่ส่วนภูมิภาคประกอบด้วยสํานักงานทางหลวงชนบทที่ 1 - 18 และแขวงทางหลวงชนบทในสังกัด ทั่วประเทศ ได้ดําเนินการประสานสํานักงานขนส่งจังหวัดให้เข้าร่วมตรวจสอบควันไอเสียเครื่องจักรและยานพาหนะในสังกัดทั้งหมด เพื่อตรวจหาค่าไอเสีย ฝุ่น PM 2.5 ที่เกินกว่ามาตรฐานกําหนด เพื่อให้เครื่องจักรอยู่ในสภาพดีพร้อมใช้งาน โดยให้เปลี่ยนถ่ายน้ํามันเครื่องตามกําหนด เลือกใช้เกรดน้ํามันให้เหมาะสมตามมาตรฐาน เพื่อบรรเทาปัญหามลพิษทางอากาศ เพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-​โฆษกรัฐบาลเผย Economist Intelligence Unit (EIU) ระบุ ไทยเป็นประเทศที่พัฒนาประชาธิปไตยมากที่สุดใน “ดัชนีประชาธิปไตย” ปี 2022 ขยับขึ้นมา 17 อันดับ
วันเสาร์ที่ 4 กุมภาพันธ์ 2566
04/02/2566
​โฆษกรัฐบาลเผย Economist Intelligence Unit (EIU) ระบุ ไทยเป็นประเทศที่พัฒนาประชาธิปไตยมากที่สุดใน “ดัชนีประชาธิปไตย” ปี 2022 ขยับขึ้นมา 17 อันดับ
สะท้อนความตั้งใจของรัฐบาล นายกฯ วางรากฐานการพัฒนาสู่วันข้างหน้าเพื่อเยาวชนของชาติ
วันนี้ (4 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รายงานการจัดอันดับ “ดัชนีประชาธิปไตย” (Democracy Index) ปี 2022 ของ Economist Intelligence Unit (EIU) ระบุว่า ประเทศไทย มีคะแนนรวมเพิ่มขึ้นมากที่สุดในปี 2022 ที่ 6.67 จาก 6.04 ในปี 2021 (เพิ่มขึ้น 0.62) และขยับจากอันดับที่ 72 ในปี 2021 เป็นอันดับที่ 55 ในปี 2022 จากทั้งหมด 167 ประเทศ
โฆษกประจําสํานักนายกรัฐมนตรี กล่าวว่า การจัดอันดับจากดัชนีอันดับดังกล่าวเริ่มจัดทําขึ้นเมื่อปี 2006 โดยใช้ตัวชี้วัดทั้งสิ้น 5 มิติ ได้แก่ (1) กระบวนการเลือกตั้งและพหุนิยม (electoral process and pluralism) (2) การทํางานของรัฐบาล (the functioning of government) (3) การมีส่วนร่วมทางการเมือง (political participation) (4) วัฒนธรรมทางการเมือง (political culture) และ (5) เสรีภาพพลเมือง (civil liberties) ซึ่งประเทศไทยได้ 7.42 6.07 8.33 5.63 และ 5.88 คะแนน ตามลําดับ
เมื่อเปรียบเทียบกับประเทศในภูมิภาคอาเซียน ประเทศไทยอยู่ในอันดับ 4 ต่อจากประเทศมาเลเซียอันดับที่ 40 ฟิลิปปินส์อันดับที่ 52 อินโดนีเซีย อันดับที่ 54 และไทยอันดับที่ 55
โฆษกรัฐบาล กล่าวเพิ่มเติมว่า ในรายงานยังระบุว่า ประเทศไทยมีคะแนนรวมเพิ่มขึ้น 0.62 ถือเป็นประเทศที่มีประสิทธิภาพสูงสุดในดัชนีนี้ การพัฒนาดังกล่าวเกิดจากการเพิ่มพื้นที่ทางการเมืองสําหรับพรรคฝ่ายค้านของประเทศ การมีส่วนร่วมทางการเมืองมากขึ้น และภัยคุกคามจากความไม่สงบต่อประเทศลดลง จึงส่งผลให้ประเทศไทยเลื่อนอันดับโลกขึ้นมา 17 อันดับ มาอยู่ในอันดับที่ 55
“ตัวเลขดัชนีประชาธิปไตยนี้เป็นอีกหนึ่งรูปธรรม ที่สะท้อนความจริงใจของรัฐบาลในการพัฒนาประชาธิปไตยในประเทศ รัฐบาลเคารพทุกเสียง ยอมรับความคิดเห็น ที่เป็นไปตามกระบวนการที่ถูกต้อง สร้างสรรค์ ซึ่งเชื่อมั่นว่าทุกคนมีจิตใจที่ตั้งมั่นในการพัฒนาชาติ ทั้งนี้ นอกจากการพัฒนาประชาธิปไตยแล้ว เรายังมีปัญหาในชาติที่ยังรอการแก้ไข รัฐบาลพร้อมเดินหน้าทํางานเพื่อยกระดับคุณภาพชีวิตของประชาชน เยียวยา ฟื้นฟูเศรษฐกิจไปพร้อม ๆ กัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ําเสมอว่า รัฐบาลจะไม่หยุดหน้าที่เพียงการแก้ไขปัญหา แต่รัฐบาลตั้งมั่นที่จะวางรากฐานความเจริญรุ่งเรือง ความก้าวหน้า อย่างยั่งยืนไปสู่วันข้างหน้า เพื่อประชาชนในรุ่นต่อ ๆ ไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯยินดี การจัดการแข่งขันกีฬาสูงอายุนานาชาติ ครั้งที่ 3
วันเสาร์ที่ 4 กุมภาพันธ์ 2566
04/02/2566
​โฆษกรัฐบาลเผย นายกฯยินดี การจัดการแข่งขันกีฬาสูงอายุนานาชาติ ครั้งที่ 3
“3rd THAILAND OPEN MASTERS GAMES” จังหวัดชลบุรี มีนักกีฬาเข้าร่วมถึง 3,237 คน จาก 30 ประเทศ
วันนี้ (4 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและขอบคุณการเป็นเจ้าภาพจัดแข่งขันกีฬาสูงอายุนานาชาติ ครั้งที่ 3 “3rd THAILAND OPEN MASTERS GAMES” ระหว่างวันที่ 4 - 12 กุมภาพันธ์ 2566 ที่จังหวัดชลบุรี ของสมาคมกีฬาผู้สูงอายุไทย และภาคีสมาคม 17 ชนิดกีฬา ด้วยความสนับสนุนจาก การกีฬาแห่งประเทศไทย กองทุนพัฒนาการกีฬาแห่งชาติ จังหวัดชลบุรี และสํานักงานกองทุนสนับสนุนการสร้างเสริมสุขภาพ (สสส.)
โฆษกประจําสํานักนายกรัฐมนตรี เปิดเผยว่า มหกรรมกีฬาการแข่งขันกีฬาสูงอายุนานาชาติ ครั้งที่ 3 “3rd THAILAND OPEN MASTERS GAMES” นี้จัดขึ้นเพื่อสืบสานเจตนารมณ์โครงการการแข่งขันกีฬาสูงอายุระดับประเทศ และวิวัฒนาการของกีฬาผู้สูงอายุในระดับสากล และเพื่อพัฒนามาตรฐาน ศักยภาพของนักกีฬาสูงอายุไทย พร้อมทั้ง ส่งเสริมอุตสาหกรรมกีฬาเพื่อเพิ่มคุณค่าทางสังคมและมูลค่าทางเศรษฐกิจ โดยทําการแข่งขันด้วยมาตรฐานสากล เวลา 9 วัน โดยการแข่งขันจะมีทั้งสิ้น 15 ชนิดกีฬา กับอีก 2 กีฬาสาธิต ทั้งหมด 1,734 เหรียญทอง ซึ่งได้รับการรับรองการแข่งขันจากสมาคมสหพันธ์กีฬาแห่งภาคพื้นเอเซียแปซิฟิค (GAAPSF)
นอกจากนี้ โฆษกประจําสํานักนายกรัฐมนตรี กล่าวว่า การจัดการแข่งขันในครั้งนี้รณรงค์ให้จัดในรูปแบบ “มาตรฐานการบริหารการจัดงานอย่างยั่งยืน” (Thailand Sustainable Event Management Standard: TSEMS) เพื่อเป็นการยกระดับการจัดการแข่งขันกีฬาในประเทศไทยให้มีความยั่งยืนตามนโยบาย BCG และเป็นโอกาสนํากีฬามาเสริมสร้างมูลค่าเศรษฐกิจของประเทศตามนโยบายของกระทรวงการท่องเที่ยวและกีฬา
ทั้งนี้ สําหรับการแข่งขัน 15 ชนิดกีฬา และ 2 กีฬาสาธิต ใช้สนามแข่งขันที่จังหวัดชลบุรี อําเภอศรีราชา พัทยา และจังหวัดจันทบุรี 15 ชนิดกีฬาที่แข่งขัน ได้แก่ กรีฑา แบดมินตัน บาสเกตบอล เพาะกาย ลีลาศ ฟุตบอล เกทบอล เปตอง เซปักตะกร้อ ว่ายน้ํา เทเบิลเทนนิส เทนนิส วู้ดบอล และ กระดานยืนพาย และ 2 กีฬาสาธิต ได้แก่ บริดจ์ (เกมไพ่) และคาราเต้ มีนักกีฬาเข้าแข่งขันทั้งสิ้น 3,237 คน จาก 30 ประเทศ ได้แก่ ไทย พม่า ลาว มาเลเซีย สิงค์โปร์ ฮ่องกง จีน ญี่ปุ่น ไต้หวัน เกาหลีใต้ ฟิลิปปินส์ อินเดีย เนปาล อินโดนีเซีย ศรีลังกา ปากีสถาน อิหร่าน ตุรกี อังกฤษ รัสเซีย บูรไน สาธารณรัฐเช็ก แคนาดา เนเธอร์แลนด์ ฝรั่งเศส นอร์เวย์ สหรัฐอเมริกา สวีเดน ออสเตรเลีย และ ไอร์แลนด์
“นายกรัฐมนตรียินดีและขอบคุณการจัดการแข่งขันกีฬาสูงอายุครั้งนี้เป็นระดับนานาชาติเต็มรูปแบบ ซึ่งมีนักกีฬาเข้าร่วมถึง 30 ประเทศ ซึ่งนอกจากจะทําให้เกิดการหมุนเวียนในระบบเศรษฐกิจ ส่งผลดีต่อการท่องเที่ยว ส่งเสริมภาพลักษณ์ให้เห็นถึงศักยภาพของไทยแล้ว ยังเชื่อมั่นว่ากีฬาผู้สูงอายุจะต่อยอดไปยังการดูแลสุขภาพของผู้สูงอายุ เป็นโอกาสในการพัฒนาประชากรของไทยที่เข้าสู่สังคมผู้สูงอายุอย่างมีคุณภาพ พร้อมทั้งกําชับหน่วยงาน ดูแลในเรื่องมาตรฐานการจัดการ สถานที่พัก การรักษาความปลอดภัยของนักกีฬาและทีมงานคนไทยและต่างประเทศ รวมถึงเรื่องระบบสาธารณสุขให้เคร่งครัดเหมาะสม”นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีห่วงใยผู้ใช้รถหลังข้อมูลเดือน ม.ค. ยอดผู้เสียชีวิตจากอุบัติเหตุทางถนนยังเพิ่มขึ้น กำชับเจ้าหน้าที่ตำรวจบังคับใช้มาตรการตามกฎหมายเข้มงวด ขณะหน่วยงานดูแลการก่อสร้างทางถนน
วันเสาร์ที่ 4 กุมภาพันธ์ 2566
04/02/2566
นายกรัฐมนตรีห่วงใยผู้ใช้รถหลังข้อมูลเดือน ม.ค. ยอดผู้เสียชีวิตจากอุบัติเหตุทางถนนยังเพิ่มขึ้น กําชับเจ้าหน้าที่ตํารวจบังคับใช้มาตรการตามกฎหมายเข้มงวด ขณะหน่วยงานดูแลการก่อสร้างทางถนน
นายกรัฐมนตรีห่วงใยผู้ใช้รถหลังข้อมูลเดือน ม.ค. ยอดผู้เสียชีวิตจากอุบัติเหตุทางถนนยังเพิ่มขึ้น กําชับเจ้าหน้าที่ตํารวจบังคับใช้มาตรการตามกฎหมายเข้มงวด ขณะหน่วยงานดูแลการก่อสร้างทางถนนตรวจสอบให้ผู้รับเหมาจัดมาตรการป้องกันให้รัดกุม
วันที่ 4 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกกรัฐมนตรี กล่าวว่า ตามที่สํานักงานตํารวจแห่งชาติและกรมการขนส่งทางบกได้เริ่มใช้ระบบตัดแต้มใบอนุญาตขับขี่ตาม พ.ร.บ.จราจรทางบก มาตั้งแต่วันที่ 9 ม.ค. 66 เป็นต้นมา พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสนใจติดตามข้อมูลเกี่ยวกับดําเนินการตามมาตรการและผลต่อสถานการณ์อุบัติเหตุบนท้องถนนอย่างใกล้ชิด
อย่างไรก็ตาม ข้อมูลผู้เสียชีวิตและบาดเจ็บจากอุบัติเหตุทางถนนในเดือน ม.ค. 66 ยังอยู่ในระดับสูง ทําให้นายกรัฐมนตรีห่วงใยต่อพี่น้องประชาชนผู้ใช้รถใช้ถนนทุกท่าน และได้กําชับให้เจ้าหน้าที่ตํารวจได้มีการกวดขัน บังคับใช้มาตรการทั้งส่วนของการตัดแต้มใบอนุญาตขับขี่ และตามกฎหมายที่เกี่ยวข้องอย่างเข้มงวด เพื่อสร้างวินัยจราจรให้เกิดขึ้นกับผู้ขับขี่
นอกจากนี้ นายกรัฐมนตรียังห่วงใยกรณีของอุบัติเหตุที่เกิดจากงานก่อสร้างบนท้องถนน จึงขอให้หน่วยงานที่รับผิดชอบการก่อสร้างทั้งส่วนของกรมทางหลวง ทางหลวงชนบท หรือหน่วยงานท้องถิ่นที่ควบคุมการก่อสร้างในสายทางย่อย ให้กํากับติดตามการทํางานของผู้รับเหมาให้มีการจัดสัญญาณแจ้งเตือนประชาชน หรือมีมาตรการป้องกันอุบัติเหตุให้รัดกุมด้วย
น.ส.ไตรศุลี กล่าวว่า ศูนย์ข้อมูลอุบัติเหตุทางถนน รายงานว่า ตั้งแต่วันที่ 1-31 ม.ค. 66 ได้มีผู้เสียชีวิตจากอุบัติเหตุทางถนนทั้งสิ้น 1,408 ราย เพิ่มขึ้นจาก 1,302 ราย ในช่วงเดียวกันของปี 65 หรือเพิ่มขึ้นร้อยละ 8.14 ขณะที่จํานวนผู้บาดเจ็บอยู่ที่ 70,044 คน ลดลงจาก 80,178 คน ในปี 65 หรือลดลงร้อยละ 12.63 ซึ่งจากผู้เสียชีวิตและบาดเจ็บทั้งหมดนี้เป็นผู้ประสบภัยจากจักรยานยนต์ถึงร้อยละ 80 ส่วนอีกร้อยละ 20 มาจากรถยนต์
ทางด้านกรมการขนส่งทางบก รายงานข้อมูลการดําเนินการตัดแต้มใบอนุญาตขับขี่ตั้งแต่วันที่ 9 ม.ค.เป็นต้นมา พบว่าจนถึงวันที่ 30 ม.ค. 66 มีผู้กระทําผิดกฎหมายจราจรและถูกตัดแต้มสะสม 11,531 คน ส่วนใหญ่เป็นผู้ที่ถูกตัด 1 คะแนน ซึ่งเป็นกลุ่มความผิด เช่น ใช้โทรศัพท์ขณะขับรถ ไม่สวมหมวกนิรภัย ไม่รัดเข็มขัดนิรภัย ขับรถเร็วเกินกําหนด ขับรถบนทางเท้า ไม่หยุดให้คนข้ามทางม้าลาย ไม่หลบรถฉุกเฉิน เป็นต้น
น.ส.ไตรศุลี กล่าวว่า จากผู้ถูกตัดแต้มใบอนุญาตขับขี่ทั้งหมดข้างต้นเป็นผู้มีคะแนนคงเหลือจากคะแนนเต็ม 12 คะแนน สรุปได้ดังนี้ เหลือ 11 คะแนน จํานวน 9,717 คน เหลือ 10 คะแนน 1,718 คน เหลือ 9 คะแนน 71 คน เหลือ 8 คะแนน 14 คน เหลือ 7,6,5 และ 2 คะแนน อย่างละ 1 คน และเหลือ 1 คะแนน 7 คน
ทั้งนี้ กรมการขนส่งทางบกได้เตรียมความพร้อมสําหรับผู้ที่กระทําผิดแล้วโดนตัดแต้มใบขับขี่ให้สามารถเข้าอบรบเพื่อขอคืนแต้ม ซึ่งจะเป็นแนวทางที่ช่วยสร้างพฤติกรรมการขับรถที่ถูกต้องตามกฎหมาย ลดพฤติกรรมเสี่ยงสร้างจิตสํานึกด้านความปลอดภัย ลดอุบัติเหตุและการสูญเสียในภาพรวมลง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับฟังเสียงสะท้อนอาสาสมัครคุมประพฤติลำพูน หลังเป็นที่แรกเฝ้าระวังผู้พ้นโทษติดกำไล EM จากกม. JSOC
วันเสาร์ที่ 4 กุมภาพันธ์ 2566
04/02/2566
รัฐมนตรีว่าการกระทรวงยุติธรรม รับฟังเสียงสะท้อนอาสาสมัครคุมประพฤติลําพูน หลังเป็นที่แรกเฝ้าระวังผู้พ้นโทษติดกําไล EM จากกม. JSOC
รัฐมนตรีว่าการกระทรวงยุติธรรม รับฟังเสียงสะท้อนอาสาสมัครคุมประพฤติลําพูน หลังเป็นที่แรกเฝ้าระวังผู้พ้นโทษติดกําไล EM จากกม. JSOC เล็งหาคนรุ่นใหม่ช่วยทํางานให้เข้าถึงทุกกลุ่ม หวังสังคมปลอดภัยมากขึ้น พร้อมช่วยประชาสัมพันธ์งานด้านต่างๆของกระทรวง
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้มีโอกาสไปพบปะพูดคุยกับอาสาสมัครคุมประพฤติ จ.ลําพูน 50 คน เมื่อวันที่ 3 ก.พ. ที่ผ่านมา ซึ่งถือเป็นเวทีแรกที่ตนมีโอกาสได้พบปะพูดคุยกับอาสาสมัครฯอย่างเป็นทางการ โดยได้แลกเปลี่ยนความเห็นและรับปัญหาและข้อเสนอแนะต่างๆ เกี่ยวกับการทํางานซึ่งตนก็จะนําไปปรับใช้ เพราะผู้รู้จริงคือ ผู้ที่ปฏิบัติงาน โดยหลังจากที่ พ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง หรือ JSOC มีผลบังคับใช้ไป เมื่อวันที่ 23 ม.ค. จ.ลําพูน เป็นจังหวัดแรกที่มีผู้พ้นโทษในกลุ่มเฝ้าระวังที่ศาลได้สั่งให้ติดกําไล EM เพื่อติดตามเฝ้าระวัง ทําให้อาสาสมัครฯ ของจ.ลําพูน เป็นรุ่นแรกที่ได้ทํางานภายใต้กฎหมายนี้ เพื่อป้องกันและเฝ้าระวังการก่ออาชญากรรม สร้างความปลอดภัยให้สังคม โดยเฉพาะเด็กและสตรี และยังเพื่อแก้ปัญหาลดอัตราการกระทําความผิดซ้ําอีกด้วย
นายสมศักดิ์ กล่าวอีกว่า ทางตัวแทนอาสาสมัครฯ ได้เสนอแนะและสะท้อนปัญหาในการทํางาน เช่น อาสาสมัครฯส่วนใหญ่มีอายุเยอะ อาจจะขาดความคล่องตัวในบางครั้ง จึงอยากให้กรมคุมประพฤติและกระทรวงยุติธรรม ช่วยหาวิธีโน้มน้าวใจให้กลุ่มคนรุ่นใหม่เข้ามาทํางานในจุดนี้บ้าง เพื่อให้เกิดความคล่องตัว มีการทํางานที่หลากหลายและสามารถเข้าถึงทุกกลุ่ม ซึ่งตนก็ได้สั่งการให้กรมคุมประพฤติไปหาวิธีดําเนินการในเรื่องนี้ เพราะนอกจากต้องทํางานเกี่ยวกับ พ.ร.บ. JSOC ตนก็อยากให้อาสาสมัครฯเป็นตัวแทนในการให้ความรู้เกี่ยวกับงานด้านต่างๆของกระทรวงด้วย อาทิ การป้องกันยาเสพติดในชุมชน การแนะนําสิทธิประโยชน์ต่างๆ เช่น กองทุนยุติธรรม พ.ร.บ.เยียวยาผู้เสียหายจากคดีอาญา และการไกล่เกลี่ยข้อพิพาท เพื่อให้ชาวบ้านเข้าถึงสิทธิต่างๆที่ควรจะได้รับ
"หากเรารู้ว่ามีคนร้ายอยู่ในสังคม ก็จะไม่มีคนตาย เพราะเรามีมาตรการเฝ้าระวัง มีเครื่องมือในการควบคุม และทุกคนช่วยกันเป็นหูเป็นตาช่วยกันสอดส่อง นอกจากนี้เรายังมีการช่วยเหลือเยียวยาสําหรับผู้ที่ได้รับความเสียหายอีกด้วย ที่กระทรวงยุติธรรมเร่งทํากฎหมายนี้จนสําเร็จ เพื่อช่วยสร้างความปลอดภัยให้สังคมโดยเฉพาะเด็กและสตรี ลดการก่ออาชญากรรม การกลับมาทําผิดซ้ํา ซึ่งอาสาสมัครคุมประพฤติ จะเป็นส่วนหนึ่งของกระทรวง ที่ช่วยประชาสัมพันธ์สิทธิต่างๆให้ประชาชนรับรู้ และสามารถเข้าถึงให้มากที่สุด ตามนโยบาย ยุติธรรมเชิงรุก สร้างสุขให้ประชาชน" นายสมศักดิ์ กล่าว